Faw

On faw u ene faw (on dit eto: ene få , on fawea, on fawî, on faynî, ene hesse), c' est èn åbe ki crexhe dins les bwès del Walonreye et ôte pårt e l' Urope. Sincieus no d' l' indje : : Fagus sylvatica Les mots "faw", "hesse" et leus parints si rtrouvnut sovint dins les nos d' plaeces del Walonreye. Motlî Ene pitite hesse si lome ene hestrale ou ene fawele, u on hestrea ou on fawea. Discrijhaedje I pout monter 30-40 metes hôt, avou sovint ene bele tronce bén droete, ki sieve al munujhreye po fé sovint des meubes, des montêyes, des tcheyires, des tchames di rowes, des biyots d' botchî. Il a ene prôpe et doûce pelote. Il a des grinnes a troes costés, k' on lome des fayenes, come li boûkete. On-z è tiréve di l' ôle po s' loumer. Avou l' houpî, on fwait do bon bwès d' tchåfaedje. Les fawenes vicrént voltî so les faws. Fayis Loukîz a : Fayi (bwès) On fayi, c' est on bwès d' faws. Ecolodjicmint, on fayi, c' est on bwès avou waire di sôres di plantes, årvier des taeyes. Sôres di hesses El France, do costé d' Rénse (Reims), on trouve çou k' on lome li få d' Verzi, e francès Faux de Verzy. Maladeyes do faw viermin do faw (scolite do faw) Hårdêye divintrinne Mape des diferins lomaedjes do faw el Walonreye Hårdêye difoûtrinne (en) totes des sôres di hesses Sourdants